Trevor Brooking

Trevor David Brooking () er ein engelsk tidlegare fotballspelar og idrettsleiar frå Barking. Han var ein offensiv midtbanespelar, aktiv for West Ham United i 17 samfulle sesongar. I tida 1974-82 deltok han i 47 av Englands landskampar.

Karriere
Klubbspel
Brooking spelte for West Ham frå august 1967 til mai 1984. Laget utmerkte seg aldri i ligaen, men tok seg til finalen i FA-cupen 1975 som 2. divisjonslag. På Wembley stadion vart det siger 2–0 over divisjonskollega Fulham FC. Året etter møtte West Ham det belgiske laget RSC Anderlecht i finalen i cupvinnarcupen, ein kamp som enda med tap 2–4 for Brooking & co. Våren 1980 skåra han det einaste målet då West Ham slo Arsenal FC 1–0 i FA-cupfinalen. Den 1. april 1981 måtte han og lagkameratane tole tap i omkampen mot Liverpool FC i den engelske ligacupfinalen.

Landslagsspel
Brooking landslagsdebuterte 3. april 1974 i eit mållaust oppgjer mot Portugal. Han spelte to av kampane då England rauk ut or Fotball-EM 1980 i gruppespelet, skåra det fyrste målet då Spania vart slått med 2 mot 1. Under VM i fotball 1982 var han innbytar i kampen mot Spania, ein kamp som vart hans 47. og siste i landslagsdrakt. Brooking skåra til saman 5 landslagsmål.

Merittar
Vinnar av cupvinnarcupen: 1981 med West Ham United
Vinnar av FA-cupen: 1975 og 1980 med West Ham United
Finaletap i Cupvinnarcupen: 1976 med West Ham United
Finaletap i ligacupen: 1981 med West Ham United

Kjelder

eu-football
Denne artikkelen bygger på «Trevor Brooking» frå ,  den 13. april 2022.  

Kategori:Engelske fotballspelarar
Kategori:West Ham-spelarar
Kategori:Spelarar i Fotball-EM 1980
Kategori:Spelarar i Fotball-VM 1982